Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: a 2/2000. (VII. 26.) KöViM rendelethez
Paragraph Index: 237

e) a vízijármű által az út során szállítható személyeknek a gyártó által megállapított száma. 2.2.2. A szállítható személyek maximális számának vagy a maximális terhelés jelölése legalább 6 mm magas, míg a többi felirat legalább 3 mm legyen. 2.2.3. A jelölést nyomtatással, véséssel, vagy beütőbélyeggel, vagy más jól látható módon kell a táblára felvinni. 2.3. Védelem a vízbeesés ellen és a visszajutás lehetőségének biztosítása3 2.3.1. A vízijárműveket úgy kell megtervezni, hogy a vízbeesés veszélye a minimálisra csökkenjen és a fedélzetre való visszajutás lehetségessé váljon. 2.3.2. Az egyes vízijárműveket a 2.3.2. táblázat szerint kell vízbeesés elleni védelemmel, illetve védőfelszereléssel ellátni. 1 Vonatkozó szabvány: MSZ EN ISO 10087 Kishajók. A hajótest azonosító jelei. Kódrendszer. 2 Vonatkozó szabvány: ISO WD 14945 Kishajók. Hajóépítő táblája. 3 Vonatkozó szabvány: ISO 15085 Kishajók. Vízbeesés elleni védelem és visszajutás. 2.3.2. táblázat Védelem/ védőfelszerelés A kategória B kategória C kategória D kategória M V M V T M V M V T M V M V T M* V M V T Védőkötél/korlát a munkafedélzet felett: , 450 mm >8 >8 x >8 >8 >8 >8 600 mm x x x x x x x x >8 >12 >12 >12 >12 >12 Kapaszkodó x x x x x x x x x x x x x >8 x x 2000/78. szám Védelem/ védőfelszerelés A kategória B kategória C kategória D kategória M V M V T M V M V T M V M V T M* V M V T Habléc, amely megakadályozza a fedélzetről való lecsúszást x x x x x x x x x x x x x x x Rögzítő pontok, ahova a biztonsági kötelet be lehet fűzni x x x x x x xt x t Csúszásmentes fedélzet x x x x x x x x x x x x x x x x Védőháló x x x x Fürdőlétra vagy más eszköz, amely segítségével a vízből a vízijárműre fel lehet jutni+ x x x x x x x x x x x x x x x x Jelmagyarázat: M motoros kedvtelési célú vízijármű; V vitorlás kedvtelési célú vízijármű; MV motoros kedvtelési célú vízijármű vitorlával; T többtestű kedvtelési célú vízijármű (katamarán, trimarán); * beleértve az emberi erővel hajtott kedvtelési célú vízijárműveket is; >8 a 8 métert meghaladó hajótesten mért hossznál kötelező; >12 a 12 métert meghaladó hajótesten mért hossznál kötelező; + az 500 mm-nél nagyobb szabadoldal esetén kötelező; x kötelező; t csak a tengeri vízijárműnél kötelező. 2.3.3. A 600 mm magas védőkorlát legalább két vízszintes elemből álljon, amelyből a felső legalább 600 mm, az alsó elem pedig legalább 230 mm magasan legyen a munkafedélzet felett. A védőkorlát elemei közötti, valamint a munkafedélzet feletti függőleges távolság nem haladhatja meg a 380 mm-t. Ha habvédet alkalmaznak, annak minimális magassága legalább 600 mm legyen. 2.3.4. A kapaszkodót a kapaszkodásra leginkább megfelelő helyre kell felszerelni. 2.3.5. A habléc magassága motoros vízijárművön legalább 19 mm, a többi vízijárművön legalább 25 mm legyen. 2.3.6. A mentőkötelet vagy a mentőhevedert a táblázatban előírt rögzítő pontokhoz kell rögzíteni. A többtestű vízijárművet olyan rögzítő ponttal (pontokkal) kell ellátni a menekülő nyílásnál, amely a vízijármű felborult állapotában is elérhető. 2.3.7. A munkafedélzet felületét érdesíteni kell, vagy pedig csúszásgátló bevonattal kell ellátni. 2.3.8. A többtestű vízijárművek esetében a testek közötti közlekedést lehetővé tevő hálót vagy más tömör szerkezetet kell alkalmazni. 2.3.9. A vízből a vízijárműre való feljutáshoz a fürdőlétrán kívül lépcsőt, hágcsót vagy a hajótesthez szilárdan rögzített egyéb szerkezetet lehet felhasználni. Ha létrát vagy más lépcsőszerű eszközt alkalmaznak, akkor ennek legalsó foka a hajó legkisebb merülése esetén is a víz felszíne alatt legyen. 2.3.10. Az A és a B kategóriába sorolt vitorlás kishajót, valamint a C kategóriákba sorolt tengeri vitorlás kishajót legalább 2 darab, kötéllel és karabinerrel felszerelt biztonsági hevederrel, továbbá az A és a B kategóriába sorolt vitorlás kishajót Bootsman-székkel kell ellátni. 2000/78. szám 2.4. Látási viszonyok a kormányzás fő helyéről Motoros vízijárművek esetében a szokásos üzemeltetési viszonyok között (sebesség és terhelés) a kezelőnek a kormányzás fő helyéről minden irányban megfelelő kilátással kell rendelkeznie. A megfelelő kilátás ellenőrzését gyakorlati próbával kell ellenőrizni. Az ellenőrzés során a hajón a maximális megengedett utaslétszám tartózkodjon és a kormányzás fő helyéről minden sebességi tartományban megfelelő kilátást kell tapasztalni. 2.5. Kezelési kézikönyv5 A rendelet hatálya alá tartozó vízijárműhöz magyar nyelvű kezelési kézikönyvet kell mellékelni. A kezelési kézikönyv hívja fel a figyelmet a tűz és az elárasztás veszélyére, és tartalmaznia kell a 2.2., 3.6. és 4. bekezdésben felsorolt adatokat, valamint a vízijármű terhelés nélküli tömegét kilogrammban megadva. A kezelési kézikönyv a tulajdonos tájékoztatását szolgálja, külön kiemelve a biztonsági kérdéseket. Ez a követelmény a vízijárművekre, azok részeire, alkatrészeire és a külföldről beszerzett használt vízijárművekre egyaránt vonatkozik. A kezelési kézikönyv térjen ki a vízijármű használatánál előforduló kockázatokra is. A kezelési utasításból a nem az adott vízijárműre vonatkozó információkat törölni kell. A kezelési kézikönyvnek az adott vízijármű tulajdonságát tartalmazó egyes részeit kézzel is ki lehet tölteni.

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes